Publication: Magyar Közlöny
Issue: MK-2002-17 (Year: 2002, Number: 17)
Era: 1990-2004
Section: Az Eredménykimutatás szerkezete és tartalma megegyezik a 250/2000. (XII. 24.) Korm. rendeletben (Szkr.)
Paragraph Index: 972

25.B1 PÉNZÜGYI VÁLLALKOZÁS — KÖTELE- ZETTSÉGEK RÉSZLETEZÉSE (Melléklet) Az alaptábla mellékleteként (25.B1 tábla) ügyfelenként külön csoportosítva kell részletezni — jogcímenként felsorolva — és összesíteni a különbözõ kötelezettségeket. A táblamelléklet oszlopstruktúrája megegyezik a 25.B tábláéval. A 25.B.1 táblamellékletben az egyes ügyfeleket be kell sorszámozni. Az egyes ügyfél neve elõtt — az azonosíthatóság céljából — a 25.B táblán lévõ PSZÁF sorkód szerinti sorszámát is fel kell tüntetni. (Nem szükséges ügyfelenként külön lapot kitölteni, lehet egy táblamellékletben is közölni az ügyféladatokat, de ügyfelenként sorszámozni kell és egyértelmûen feltüntetni a kötelezettségek részletezését, illetve azok összegzését.) A Lejárat oszlopokban az ügyféllel szembeni kötelezettség szerzõdés szerinti lejáratának határidejét kell szerepeltetni. Ha egy ügyféllel szemben a pénzügyi vállalkozásnak több azonos típusú kötelezettsége van, azt a részletezõ táblamellékletben külön-külön kell kimutatni. A Kötelezettség a saját tõke%-ában oszlopokban a forint, illetve devizában fennálló kötelezettségeket a pénzügyi vállalkozás saját tõkéjéhez kell viszonyítani. A viszonyítás alapjául a beszámolás napján meglévõ saját tõke összege szolgál.

Source: https://magyarkozlony.hu/hivatalos-lapok/6b038e509daeee29b2275a6cf65608172a3853cc/dokumentumok/47b4962e7c54005e374ebde698370337686c2412/letoltes